എമിറേറ്റ്സ് വിമാന യാത്രക്കാര്ക്ക് സൗജന്യ എക്സ്പോ ടിക്കറ്റ് ഒരുക്കി ദുബായ് ദുബായ് എമിറേറ്റ്സ് വിമാനത്തില് യാത്ര ചെയ്യുന്നവര്ക്ക് സൗജന്യ എക്സ്പോ ടിക്കറ്റ് ലഭിച്ചേക്കും .ദുബായിലേക്കുള്ള മുഴുവന് യാത്രക്കാര്ക്കും എക്സ്പോ കാണാന് ഇതിലൂടെ അവസരം ലഭിക്കുമെന്ന് അധികൃതര് അറിയിച്ചു . ഒക്ടോബര് 1 മുതല് 2022 മാര്ച്ച് 31 വരെ എമിറേറ്റ്സില് ദുബായിലെത്തുന്നവര്ക്ക് എക്സ്പോ 2020 കാണാനുള്ള ഒരു ദിവസത്തെ പ്രവേശന പാസാണ് എമിറേറ്റ്സ് എയര്ലൈന്സ് സൗജന്യമായി നല്കുന്നത്. 6 മണിക്കൂറിലധികം ദുബായില് തങ്ങാന് സാധിക്കുന്ന ട്രാന്സിറ്റ് യാത്രക്കാര്ക്കും ടിക്കറ്റ് ലഭ്യമാക്കും . യാത്രക്കാര്ക്ക് ഇഷ്ടമുള്ള ദിവസം എക്സ്പോ സന്ദര്ശിക്കാന് കഴിയുo വിധമാണ് പ്രവേശന പാസ് നല്കുക. എമിറേറ്റ്സ് എയര്ലൈന്സിന്റെ വെബ്സൈറ്റ് വഴി യാത്രക്കാരുടെ വിശദാംശങ്ങള് നല്കുമ്ബോള് അപേക്ഷകന്റെ ഇമെയിലിലേക്ക് എക്സ്പോ ടിക്കറ്റെത്തും. യാത്ര മാറ്റി വയ്ക്കുകയോ റദ്ദാക്കുകയോ ചെയ്താല് എക്സ്പോ പാസും റദ്ദാകും. എന്നാല് യാത്രികര് പുതിയ യാത്രാ തിയതി നല്കി ടിക്കറ്റ് എടുക്കുമ്ബോള് പുതിയ എക്സ്പോ ടിക്കറ്റും നല്കുമെന്ന് എമിറേറ്റ്സ് എയര്ലൈന്സ് അധികൃതര് അറിയിച്ചു .The post എമിറേറ്റ്സ് വിമാന യാത്രക്കാര്ക്ക് സൗജന്യ എക്സ്പോ ടിക്കറ്റ് ഒരുക്കി ദുബായ് first appeared on MalayalamExpressOnline.